อาหารอร่อย ข้าวก็หอม สมชื่อร้านเขา ร้านจะเป็นร้านอาหารเล็กๆเปิดขายที่ด้านหน้าคอนโด เมธาเพลส ที่นั่งมีไม่เยอะ มีที่จอดรถให้ด้านหลังคอนโด ร้านเข้ามาซอยประชาราษฎ์บำเพ็ญ 24 ตรงเข้ามาเรื่อย ๆ ร้านจะอยู่ซ้ายมือ มองเห็นเด่นชัด บรรยากาศภานในร้านตกแต่งเรียนง่าย แลดูสะอาดตา ราคาไม่แพงด้วย ของร้านนี้มีเมนูที่น่าทานคือ ต้มข่าปลาสลิด แกงส้ม ข้าวอบสับปะรด กุ้งผัดพริกเกลือ ผัดทะเลวุ้นเส้น หมูทอดเกลือ รสชาติโดยรวมทุกอย่างอร่อย สด ที่สำคัญข้าวร้านนี้หอมนุ่ม ทานกะอะไรก็อร่อย อย่าลืมแวะทานนะ สะดวกใกล้บ้าน 